# Bygningskultur Foreningen i Lyngby-Taarbæk

Lyngby-Taarbæk Kommune

Rådhuset

Lyngby Torv 17

2800 Kgs. Lyngby

kommuneplan-dyrehavegaard@ltk.dk

8. januar 2015

**Høringssvar vedr. kommuneplantillæg 10/2013 for traceet langs Helsingørmotorvejen**

Bygningskultur Foreningen i Lyngby-Taarbæk finder, at et så massivt byggeri på 227.000 m2 i op til 28 meters højde i traceet langs Helsingørmotorvejen er uacceptabelt i forhold til bebyggelsen på DTU og landskabet langs Helsingørmotorvejen. Bebyggelsen vil komme til at fremstå meget voldsom i landskabet og vil opleves urimeligt massiv set fra Lundtoftegårdsvej, og det vil intimidere kvaliteterne i bebyggelsesstrukturen i de nærliggende bebyggelser i Fortunbyen, på DTU og i Lundtofteparken.

Bygningskultur Foreningen opfordrer på den baggrund kommunalbestyrelsen til at ændre bebyggelsesstrukturen i traceet langs Helsingørmotorvejen, så den respekterer nabobebyggelserne og landskabet omkring Helsingørmotorvejen ved at reducere højden af byggeriet til højst samme højde som det eksisterende byggeri på DTU.

Med venlig hilsen

Bente Kjøller (formand)

Landmålervej 8

2800 Kgs. Lyngby

Tlf. 4588 3337

Mail: bentekjoeller@gmail.com